বিজেপি-র লালবাজার অভিযানকে ঘিরে রণক্ষেত্রের চেহারা নিল শহর কলকাতা। প্রথম পুলিশকে লক্ষ্য করে বোমা ছোড়ার অভিযোগ উঠেছিল বিজেপি সমর্থকদের বিরুদ্ধে। তার কিছুক্ষণের মধ্যে মিছিল আটকানোয় বি বি গাঙ্গুলী স্ট্রিটে পুলিশের একটি গাড়িতে আগুন লাগিয়ে দেয় বিজেপি সমর্থকরা। দাউ দাউ করে আগুন ধরে যায় গাড়িটিতে। দমকল আসার আগেই কার্যত ভস্মীভূত হয় গাড়িটি।
বি বি গাঙ্গুলী স্ট্রিটে বিজেপি সমর্থকদের পুলিশ বাধা দিলে দু’পক্ষে ধস্তাধস্তি বেধে যায়। পুলিশকে লক্ষ্য করে ছোড়া হয় ইট। পাল্টা লাঠিচার্জ করে পুলিশ। তখনই কিছু বিজেপি সমর্থক পুলিশের একটি গাড়িতে আগুন ধরিয়ে দেয়। অন্য একটি গাড়িতে ভাঙচুর চালানো হয়। 
দেখুন সেই ভিডিও

দেখুন ভিডিও ২

 
এ দিন কলকাতার বিভিন্ন প্রান্ত থেকে মিছিলে নেতৃত্ব দেন কেন্দ্রীয় নেতা কৈলাস বিজয়বর্গীয়-সহ রাজ্যের একাধিক বিজেপি নেতা। ফিয়ার্স লেন, বেন্টিঙ্ক স্ট্রিটেও বিজেপি-র মিছিল আটকায় পুলিশ। ফিয়ার্স লেনেও পুলিশ লাঠিচার্জ করে। কৈলাস বিজয়বর্গীয় এবং লকেট চট্টোপাধ্যায়কে আটক করে পুলিশ। রাস্তায় বসে অবস্থান বিক্ষোভ দেখান বিজেপি নেতা রাহুল সিংহ। 
জলকামান দিয়ে মিছিল আটকালো পুলিশ, দেখুন ভিডিও ৩

বেলা ১.১৫ নাগাদ হাওড়া থেকে বিজেপি রাজ্য সভাপতি দিলীপ ঘোষের নেতৃত্ব একটি মিছিল টি-বোর্ডের দিক থেকে লালবাজারের দিকে এগোচ্ছিল। মিছিলকে ছত্রভঙ্গ করতে জলকামান ব্যবহার করে পুলিশ। সেই সময়েই আচমকা পুলিশকে লক্ষ্য করে বোমা ছোড়া হয় বলে অভিযোগ। পাল্টা লাঠিচার্জ করে এবং কাঁদানে গ্যাস ছুড়ে বিজেপি কর্মী, সমর্থকদের ছত্রভঙ্গ করে দেয় পুলিশ। 
দেখুন ভিডিও ৪